Diari Oficial de la Generalitat Valenciana


Sumari del DOGV 2196, del 31-01-1994 (1994/830395)

DECRET 10/1994, de 25 de gener, del Govern Valencià, pel qual s'accepta la cessió gratuïta de la propietat de la parcel.la de terreny de 2.421 m2 situada a Alacant, delimitada pels carrers Marques de Molins, Mestre Bretón, camí de Ronda i av. del General Marva, destinada a escola oficial d'idiomes, realitzada per l'Ajuntament d'Alacant.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/01/25/10/dof/vci/html**

### Dades del document

Número de DOGV
:   2196

Data del DOGV
:   31-01-1994

Secció del DOGV
:   DISPOSICIONS GENERALS

Número del document
:   1994/830395


Data del document
:   25-01-1994

Organisme emissor
:   Conselleria d'Economia i Hisenda

Tipus de document
:   Decret

DECRET 10/1994, de 25 de gener, del Govern Valencià, pel qual s'accepta la cessió gratuïta de la propietat de la parcel·la de terreny de 2.421 m2 situada a Alacant, delimitada pels carrers Marqués de Molins, Mestre Bretón, camí de Ronda i av. del General Marvà, destinada a escola oficial d'idiomes, realitzada per l'Ajuntament d'Alacant. [94/0608]  
L'Ajuntament d'Alacant, en sessió plenària del dia 4 de desembre de 1992, acordà la cessió gratuïta a la Generalitat Valenciana de la propietat de la parcel·la situada a Alacant, delimitada pels carrers Marqués de Molins, Mestre Bretón, camí de Ronda i av. del General Marvà, propietat d'aquest ajuntament.  
La cessió es fa amb la finalitat determinant que la parcel·la es destine exclusivament a la formació com a escola oficial d'idiomes.  
A petició del Conseller d'Educació i Ciència s'iniciaren els tràmits legals oportuns per a l'acceptació i formalització de la cessió gratuïta dels terrenys, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del Conseller d'Economia i Hisenda, i amb la deliberació prèvia del Govern Valencià en la reunió del dia 25 de gener de 1994,  
DECRETE  
Article primer  
S'accepta la cessió gratuïta de la propietat realitzada per l'Ajuntament d'Alacant de la parcel·la de 2.421 m2, que confronta: nord, camí de Ronda, accés a l'institut Jorge Juan, segons una línia trencada formada per tres segments de 13,50, 4,50 i 59,40 metres, respectivament; sud, c/Marqués de Molins, segons dues línies, una de 63,20 i l'altra de 14,50 metres; est, segons una línia de 31,60 metres, amb una prolongació del c/ Mestre Bretón; i oest, en una línia de 25,30 metres, amb av. del General Marvà.  
Aquesta finca es troba inscrita en el Registre de la Propietat d'Alacant, núm. 3, llibre 801, tom 801, foli 4, finca 55.090.  
Article segon  
La cessió gratuïta efectuada per l'Ajuntament d'Alacant es realitza amb la condició de destinar l'immoble a la formació com a escola oficial d'idiomes i mantenir-ne l'ús durant trenta anys.  
Article tercer  
El dret de propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIó FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 25 de gener de 1994  
El President de la Generalitat Valenciana,  
JOAN LERMA I BLASCO  
El Conseller d'Economia i Hisenda,  
AURELIO MARTíNEZ ESTÉVEZ


Còpia Permalink ELI